**Ministru kabineta rīkojuma projekta „Par civilā eksperta dalību Eiropas Drošības un sadarbības organizācijas speciālajā novērošanas misijā Ukrainā”**

 **sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Eiropas Drošības un sadarbības organizācijas (EDSO) Pastāvīgā padome 2017.gada 16.martā pieņēma lēmumu Nr.1246 par EDSO speciālās novērošanas misijas Ukrainā darbības pagarināšanu uz laiku līdz 2018. gada 31. martam.Ministru kabineta 2017.gada 21.februāra sēdes protokollēmuma Nr.9 41.§ 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2017.gada 21.februārī apstiprināja informatīvo ziņojumu “Par Latvijas civilo ekspertu dalību starptautiskajās misijās un operācijās 2017.-2019. gadā,” kā arī tika konceptuāli atbalstīta līdz 15 civilo ekspertu nosūtīšanu dalībai EDSO speciālajā novērošanas misijā Ukrainā, nosakot, ka civilo ekspertu nosūtošajai ministrijai saskaņā ar Starptautiskās palīdzības likuma 12.panta otrajā daļā noteikto ir jāiesniedz Ministru kabinetā rīkojuma projekts par attiecīgo civilo ekspertu nosūtīšanu minētajā EDSO misijā (prot.Nr.9, 41.§).Šobrīd minētajā EDSO misijā piedalās trīs civilie eksperti no Latvijas.EDSO speciālās novērošanas misijas sekretariāts ar 28.04.2017. vēstuli atkārtoti aicina atbalstīt Didzi Nīmantu dalībai speciālajā novērošanas misijā Ukrainā, sākot ar š.g. 4. jūniju.Didzis Nīmants ir izteicis vēlmi piedalīties EDSO misijā Ukrainā līdz 2017.gada 4.decembrim.Līdz ar to, lai nodrošinātu Latvijas Republikas valsts aizsardzības politikas īstenošanu, civilajam ekspertam ir jāpiedalās EDSO misijā Ukrainā no 2017.gada 4.jūnija līdz 2017.gada 4.decembrim. No 2017.gada 5. decembra, līdz ar Didža Nīmanta un Aizsardzības ministrijas darba attiecību pārtraukšanu, eksperta turpmākā dalība misijā var tikt izvērtēta, Didzim Nīmantam esot privātpersonas jeb neatkarīgā civilā eksperta statusā. Saskaņā ar Ministru kabineta 2009.gada 13.janvāra noteikumu Nr. 35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 4.3.punktu privātpersonas dalībai starptautiskajā misijā izvirza Ārlietu ministrija.Ekspertam, kas darbojas EDSO speciālajā novērošanas misijā Ukrainā, EDSO izmaksās dienas naudu *(board and lodging allowance*) 125 euro apmērā, no kuras eksperts sedz uzturēšanās izdevumus. Dalības laikā starptautiskajā misijā civilajam ekspertam tiks saglabāts noteiktais atalgojums. |
| 3. | Projekta izstrādē iesaistītās institūcijas | Aizsardzības ministrija. |
| 4. | Cita informācija | Civilajam ekspertam jāuzsāk dalība misijā 2017.gada 4.jūnijā (pirms-misijas apmācība).Atalgojums un veselības apdrošināšanas izmaksas tiks segtas no Aizsardzības ministrijai piešķirtajiem valsts budžeta līdzekļiem Aizsardzības ministrijas budžeta programmas 30.00.00 “Valsts aizsardzības politikas realizācija”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz konkrēto civilo ekspertu Didzi Nīmantu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV, V, VI sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

M. Spūlis

Martins.Spulis@mod.gov.lv

tel. 67335230